# **DECIZIA ETAPEI DE ÎNCADRARE**

## Nr. număr din 25.10.2017

....

Ca urmare a solicitării de emitere a acordului de mediu adresate de **ORASUL CRISTURU SECUIESC**, cu sediul în Str. LIBERTATII, Nr. 27, Cristuru Secuiesc , Judetul Harghita, ...., înregistrată la APM Harghita cu nr. 8395/10.03.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 24.10.2017, că proiectul „**Reabilitare strada Dávid Ferencz**” propus a fi amplasat în orașul Cristuru Secuiesc, strada Dávid Ferencz nu se supune evaluării impactului asupra mediului şi nu se supune evaluării adecvate.

Justificarea prezentei decizii:

I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

a) proiectul se încadrează în prevederile Hotărârii Guvernului nr. 445/2009, anexa nr. 2 la pct. 13 lit. a coroborat cu pct. 10 lit. e;

b) Justificarea în conformitate cu criteriile din anexa nr. 3 la Hotărârea Guvernului nr. 445/2009.

**Caracteristicile proiectului:**

1. Mărimea proiectului:

Reabilitarea străzilor se va face pe o lungime de 1376,18m.

Se vor amenaja următoarele structuri rutiere și elemente constructive:

* 1. 4cm strat de uzură din beton asfaltic BA 8
  2. 6cm strat binder de criblură BadPC 25
  3. 15 cm strat balast stabilizat cu ciment 6%
  4. Strat balast 68cm.

Viteza de proiectare este de 25 km/oră

Pe ambele părți a carosabilului se vor amenaja trotuare având lățimea variabilă de 1 la 3m și panta de 1% spre carosabil.

1. Se vor amenaja parcări perpendicular aliniamentelor străzilor, având următoarele caracteristici 2,5\*5m, având panta de 2,5% spre partea carosabilă, în număr total de 156 buc.

Apele din precipitațiile se vor evacua gravitațional, prin intermediul gurilor de scurgere în sistemul de canalizare pluvială proiectat.

Rețeaua proiectată se va conecta la o rețea existentă, prin intermediul căminelor de vizitare pluvial de record existent.

b. Cumularea cu alte proiecte: Nu sunt lucrări planificate în zonă.

c. Utilizarea resurselor naturale: se vor utiliza material de carieră

d. Producţia de deşeuri:

-Deşeurile municipale amestecate (20 03 01) se vor colecte în europubele adecvate, pe suprafețele special amenajate. Deşeurile valorificabile se vor preda centrelor de reciclare, iar cele municipale amestecate vor fi predate operatorului de salubrizare autorizat cu care constructorul va încheia contract pentru eliminare.

-Deşeurile din construcţie se vor colecta selectiv și vor fi predate operatorului de salubrizare autorizat cu care titularul proiectului va încheia contract pentru valorificare/eliminare.

e. Emisii poluante, inclusiv zgomotul şi alte surse de discomfort:

- emisii în apă: - emisii rezultate din activităţi de construcţii-montaj vor fi reduse şi vor fi temporare.

- în faza de funcțiune ultimul cămin de vizitare va fi prevăzut cu separator de produse petroliere, pentru a preveni degradarea apelor prin deversarea de poluanți în Târnava Mare.

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: maşinile şi utilajele folosite la executarea lucrărilor corespund cerinţelor tehnice de nivel acustic.

f. Riscul de accident, ţinându-se seama în special de substanţele şi de tehnologie utilizate: - Nu este cazul.

**2. Localizarea proiectului**:

**2.1**.utilizarea existentă a terenului: Amplasamentul se află în intravilanul orașului Cristuru Secuiesc, conform Certificatului de urbanism nr. 10/30.01.2017 emis de Primăria Orașului Cristuru Secuiesc, folosinţă actuală: teren cu construcții;

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

**2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate: nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: Amplasamentul proiectului este situat în apropierea limitei sitului de importanță comunitară Natura2000 ROSCI0383 Râul Târnava Mare între Odorheiu Secuiesc și Vânători. Din acest motiv proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă,

- numărul persoanelor afectate: prin realizarea proiectului:nu vor fi persoane afectate negativ

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

1. amplasamentul proiectului se află apropierea limitei sitului de importanță comunitară Natura 2000 ROSCI0383 Râul Târnava Mare dintre Odorheiu Secuiesc și Vânători.
2. amplasamentul proiectului se află în intravilanul orașului Cristuru Secuiesc, f.nr., iar apele pluviale din zona proiectului sunt evacuate direct printr-un canal în aria naturală protejată ROSCI0383
3. în vecinătatea amplasamentului există specii ocrotite enumerate în Formularul Standard Natura 2000 pentru ROSCI0383 Râul Târnava Mare dintre Odorheiu Secuiesc și Vânători: mai ales specii de pești și amfibieni
4. proiectul ar putea afecta în mod nesemnificativ, temporar, fără impact remanent ariile naturale protejate, proiectul nu reduce suprafaţa habitatelor şi numărul speciilor de interes comunitar, nu va produce poluarea sau deteriorarea habitatelor, perturbări semnificative ale speciilor, nu va fragmenta habitatele şi coridoarele ecologice de trecere ale mamiferelor de interes comunitar, nu se vor produce modificări ale dinamicii relaţiilor dintre sol şi apă sau floră şi faună care definesc structura şi/sau funcţia sitului de interes comunitar
5. proiectul propus nu va avea efecte negative semnificative asupra speciilor şi habitatelor ocrotite în cadrul sitului prin respectarea condiţiilor impuse şi prin luarea măsurilor de reducere ale efectelor negative.

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

b) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

d) Utilizarea materiilor prime numai din surse autorizate.

e) Amplasamentul de organizare a şantierului va fi în afara sitului Natura 2000.

f) Refacerea mediului şi readucerea în starea iniţială a suprafeţelor afectate prin realizarea proiectului.

g) Respectarea Legii nr. 211/2011 privind regimul deșeurilor cu toate modificările și completările ulterioare;

h) Nivelul de zgomot rezultat în timpul lucrărilor şi după punerea în funcţiune a obiectivului măsurat la 3 m de faţa da celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 nu va depăși valorile prevăzute de SR 10009/2017

i) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

j) Verificarea periodică ale căminelor de vizitare

k) Colectarea și predarea către operatori economici autorizați a produselor petroliere reținute în ultimul cămin de vizitare

l) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

ing. LÁSZLÓ Anna

**p/ȘEF SERVICIU C.F.M.**

ing. SZABÓ Szilárd

**ÎNTOCMIT,**

ing. ABOS Judit

geogr. MIHÁLY István